|  |
| --- |
| **Zadeva: Vračanje četrtošolcev in petošolcev v šolo** |
|  |
|  |
| Spoštovani starši četrtošolcev in petošolcevDanes smo prejeli okrožnico MIZŠja, ki nam določa, kako bo potekalo vzgojno-izobraževalno delo do konca šolskega leta. Želja po vrnitvi v šolo se nam je uresničila in vsi se bomo v naslednjem tednu postopoma pričeli videvati v šoli in ne več samo preko Teamsov.V matično šolo in naše podružnice se v ponedeljek, 1. 6. 2020, vračajo vsi zdravi učenci 4. in 5. razreda. Pouk bo potekal tako kot pred epidemijo. Vsi učenci bodo v isti učilnici. Upoštevati bomo morali zdravstvene zahteve glede prihoda v šolo, vstopanja v šolo in gibanja po šoli, ureditvi učilnic z zadostno fizično distanco...V ponedeljek, 1. 6. 2020, naj se učenci 4. in 5. razreda zberejo pred šolo matično šolo ob 8.05, kjer jih bodo čakale razredničarke.O času prihoda na podružnične šole vas bodo obvestile razredničarke vaših otrok do sobote, 30. 5. 2020.Prehrana in podaljšano bivanjePričakujemo, da boste v podaljšanem bivanju tisti učenci, ki ste prijavljeni in da boste odhajali domov ob istih urah. Če kdo ne bo več v podaljšanem bivanju to sporočite vašim razredničarkam do ponedeljka, 1. 6. 2020.Malica in kosilo bomo organizirali za vse učence, ki ste bili prijavljeni pred epidemijo. Če vaš otrok ne bo več imel kosila ali bo izostal od pouka, ga odjavite na dogovorjen način na podružnicah, na matični šoli pa v eAsistentu in sicer do jutri, petka 29. 5. 2020 do 8.30 ure. V nasprotnem primeru bomo smatrali, da bo kosilo učenec prevzel.Avtobusni prevoznik bo v ponedeljek, 1. 6. in v torek, 2. 6. 2020, peljal samo prvo vožnjo (odhod iz Bukovščice ob 7.35). Ob povratku bo peljal samo prvo vožnjo z odhodom ob 13.40 iz AP pred matično šolo. Kako bo od srede dalje vas bomo še obvestili, saj se takrat vračajo v šolo tudi ostali učenci od 6. do 8. razreda.Ostale informacije vam bodo posredovale razredničarke vašega otroka.Veselim se, da se ponovno srečamo v šoli z vašimi učenci.Lep pozdrav vam in vašim otrokom.Marko Primožič, ravnatelj |